Document ID: 32006D0718

ROZHODNUTIE RADY 2006/718/SZBP
z 23. októbra 2006,
ktorým sa vykonáva spoločná pozícia 2006/276/SZBP o reštriktívnych opatreniach proti niektorým predstaviteľom Bieloruska
RADA EURÓPSKEJ ÚNIE,
so zreteľom na spoločnú pozíciu 2006/276/SZBP z 10. apríla 2006 o reštriktívnych opatreniach proti niektorým predstaviteľom Bieloruska (1), a najmä na jej článok 2 v spojení s druhou zarážkou článku 23 ods. 2 Zmluvy o Európskej únii,
keďže:
(1)
Rada 10. apríla 2006 prijala spoločnú pozíciu 2006/276/SZBP, ktorou sa potvrdzujú existujúce reštriktívne opatrenia proti osobám zodpovedným za porušenie medzinárodných volebných noriem počas prezidentských volieb v Bielorusku 19. marca 2006 a za zásah proti občianskej spoločnosti a demokratickej opozícii a tým fyzickým alebo právnickým osobám, subjektom alebo orgánom, ktoré sú s nimi spojené.
(2)
Rada 18. mája 2006 prijala spoločnú pozíciu 2006/362/SZBP, ktorou sa mení a dopĺňa spoločná pozícia 2006/276/SZBP, s cieľom zmraziť finančné prostriedky a hospodárske zdroje osôb, fyzických alebo právnických osôb, subjektov alebo orgánov, ktoré sú s nimi spojené, ako je vyššie uvedené.
(3)
Rada v súlade so spoločnou pozíciou 2006/276/SZBP preskúmala reštriktívne opatrenia a rozhodla, na základe súčasného vývoja, že pozornosť by sa mala upriamiť na ďalšie osoby zodpovedné za zásah proti občianskej spoločnosti a demokratickej opozícii. Zoznamy uvedené v prílohách III a IV k spoločnej pozícii 2006/276/SZBP by sa mali preto zmeniť a doplniť,
ROZHODLA TAKTO:
Článok 1
Prílohy III a IV k spoločnej pozícii 2006/276/SZBP sa nahrádzajú textom uvedeným v prílohe k tomuto rozhodnutiu.
Článok 2
Toto rozhodnutie nadobúda účinnosť dňom jeho prijatia.
Článok 3
Toto rozhodnutie sa uverejní v Úradnom vestníku Európskej únie.
V Luxemburgu 23. októbra 2006

Labels: 10
18
11
5